CELEX: 62014CN0514
Language: hr
Date: 2014-09-05 00:00:00
Title: Predmet C-514/14 P: Žalba koju je 14. studenoga 2014. podnio Éditions Odile Jacob SAS protiv presude Općeg suda (drugo vijeće) donesene 5. rujna 2014. u predmetu T-471/11, Odile Jacob protiv Komisije

26.1.2015   
            
            
               HR
            
            
               Službeni list Europske unije
            
            
               C 26/14
            
         Žalba koju je 14. studenoga 2014. podnio Éditions Odile Jacob SAS protiv presude Općeg suda (drugo vijeće) donesene 5. rujna 2014. u predmetu T-471/11, Odile Jacob protiv Komisije
   (Predmet C-514/14 P)
   (2015/C 026/19)
   Jezik postupka: francuski
   
      Stranke
   
   
      Žalitelj: Éditions Odile Jacob SAS (zastupnici: J.-F. Bellis, O. Fréget i L. Eskenazi, odvjetnici)
   
      Druge stranke u postupku: Europska komisija, Lagardère SCA, Wendel.
   
      Žalbeni zahtjev
   
   
               —
            
            
               proglasiti ovu žalbu dopuštenom i osnovanom;
            
         
               —
            
            
               ukinuti presudu Općeg suda od 5. rujna 2014. u predmetu T-471/11, Editions Odile Jacob SAS c. Commission européenne, i odlučiti o predmetnom sporu;
            
         
               —
            
            
               prihvatiti zahtjeve koje je žalitelj podnio u prvostupanjskom postupku i stoga ukinuti odluku br. SG-Greffe(2011) D/C(2011)3503 od 13. svibnja 2011., donesenu u predmetu COMP/M.2978 Lagardère/Natexis/VUP nakon presude Općeg suda od 13. rujna 2010. u predmetu T-452/04, Editions Odile Jacob/Commission européenne, a kojom je Komisija ponovno odobrila Wendela kao preuzimatelja imovine prenesene na temelju obveza iz Komisijine odluke od 7. siječnja 2004. kojom se o dopušta koncentracija Lagardere/Natexis/VUP;
            
         
               —
            
            
               naložiti Europskoj Komisiji i intervenijentima snošenje troškova postupaka u oba stupnja, uključujući troškove postupka privremene pravne zaštite i ispravnog postupka.
            
         
      Žalbeni razlozi i glavni argumenti
   
   U prilog svojoj žalbi, žalitelj ističe tri žalbena razloga.
   Kao prvo, žalitelj smatra da je Opći sud počinio pogrešku koja se tiče prava, propustivši utvrditi da je Komisija povrijedila članak 266. UFEU-a i članak 47. Povelje o temeljnim pravima. Nedostatak koji je utjecao na zakonitost prve odluke o odobravanju također je doveo do nezakonitosti pobijane odluke, jer tom odlukom nisu otklonjeni negativni učinci nepostojanja neovisnosti mandatara tijekom cijelog trajanja njegove misije. Slijedom toga, Komisijino usvajanje pobijane odluke predstavlja, prema mišljenju žalitelja, povredu pravila pravičnog suđenja i narušava učinkovitost sudskog nadzora njezinih akata.
   Kao drugo, žalitelj smatra da je Opći sud počinio pogrešku koja se tiče prava utvrdivši da odluka o uvjetnom odobrenju može predstavljati zakonsku osnovu za novu odluku o odobrenju.
   Naposljetku, žalitelj prigovara da je Opći sud nije poštovao zakonske kriterije za ocjenu neovisnosti cesionara prenesene imovine u odnosu na cedenta i počinio pogreške koje se tiču prava te iskrivio činjenice vezane uz tu ocjenu.